মাসরুর মন্দির
মাসরুর মন্দির যা মাসরুরের রক-কাট মন্দির(মাসরুরের পাষাণ মন্দির) হিসাবেও উল্লিখিত, এটি ভারতের হিমাচল প্রদেশের বিয়াস নদীর কাংড়া উপত্যকায় ৮ম শতাব্দীর প্রথম দিকের সময়কালের পাষান খোদিত হিন্দু মন্দিরগুলির একটি। মন্দিরগুলি উত্তর-পূর্ব দিকে হিমালয়ের ধৌলাধার গিরিশ্রেনীর অবস্থান । এই মন্দির উত্তর ভারতীয় নাগারা স্থাপত্য শৈলীর একটি উল্লেখযোগ্য সংস্করন, যা হিন্দুধর্মের শিব, বিষ্ণু, দেবী এবং সূর্যদেবতার প্রতি সম্পর্পিত। এর বর্তমান কাঠামোর মূর্তিগুলি দেখে অনুমান করা হয় যে সম্ভবত একটি বৈষম্যবাদী কাঠামোর দ্বারা অনুপ্রাণিত হয়ে এইগুলি নির্মান করা হয়েছে। মন্দিরগুলি একশিলা পাথর খোদাই করে নির্মান করা হয়েছিল। হিন্দু গ্রন্থগুলির সুপারিশ অনুসারে মন্দিরের স্থাপত্যের কাজ করা হয়েছিল এবং মন্দির চত্বরে একটি জলের পবিত্র কুন্ড নির্মিত হয়েছিল। মন্দিরটির উত্তর-পূর্ব, দক্ষিণ-পূর্ব এবং উত্তর-পশ্চিম দিকে তিনটি প্রবেশপথ রয়েছে, যার মধ্যে দুটি অসম্পূর্ণ। প্রামাণ্য় তথ্য থেকে জানা যায় যে এই মন্দির চত্বরের একটি চতুর্থ প্রবেশদ্বার পরিকল্পনা করা হয়েছিল এবং তার নির্মানকাজ শুরু হয়েছিল কিন্তু তা অসম্পূর্ণ থেকে যায়। পুরো মন্দির চত্বরটি প্রতিসাম্যভাবে একটি বর্গাকার ভিত্তির উপর স্থাপন করা হয়েছে, যেখানে মূল মন্দিরটি একটি মন্ডলাকারে ছোট ছোট মন্দির দ্বারা বেষ্টিত। মন্দির চত্বরের প্রধান গর্ভগৃহটি বর্গাকার। মন্দিরের চত্বরে প্রধানত বৈদিক এবং পুরাণীয় দেবদেবীদের মুর্তি রয়েছে এবং পাথর খোদাই করে হিন্দু গ্রন্থের কাহিনী ও কিংবদন্তি বর্ণনা করা হয়েছে।